b'\n_START_ARTICLE_\nBlizzard Entertainment\n_START_SECTION_\nHistoria\n_START_PARAGRAPH_\nBlizzard Entertainmentin perustivat Michael Morhaime, Allen Adham ja Frank Pearce vuonna 1991 nimell\xc3\xa4 Silicon & Synapse. Yhti\xc3\xb6 kehitti pelej\xc3\xa4, kuten Rock & Roll Racing ja The Lost Vikings (julkaisijana Interplay Productions). Vuonna 1994 levitt\xc3\xa4j\xc3\xa4 Davidson & Associates osti Blizzardin alle 10 miljoonalla dollarilla. Vain v\xc3\xa4h\xc3\xa4n my\xc3\xb6hemmin Blizzard julkaisi l\xc3\xa4pimurtopelins\xc3\xa4 Warcraftin._NEWLINE_Blizzard on t\xc3\xa4m\xc3\xa4n j\xc3\xa4lkeen vaihtanut omistajaa useita kertoja: CUC osti Davidson & Associatesin vuonna 1996, ja CUC yhdistyi HFS Corporationin kanssa muodostaakseen Cendant Softwaren vuonna 1997. Kun vuonna 1998 k\xc3\xa4vi ilmi, ett\xc3\xa4 Cendant oli syyllistynyt kirjanpitorikoksiin vuosien ajan ennen fuusiota, koko yhti\xc3\xb6, my\xc3\xb6s Blizzard, myytiin ranskalaiselle julkaisijalle Havasille, jonka ranskalainen Vivendi osti viel\xc3\xa4 samana vuonna. Activision, Vivendi Games sek\xc3\xa4 Vivendin omistama Blizzard Entertainment yhdistyiv\xc3\xa4t maailman suurimmaksi videopelijulkaisijaksi vuonna 2008. T\xc3\xa4m\xc3\xa4 sai nimekseen Activision Blizzard._NEWLINE_Vuonna 2016 julkaistu Overwatch on kahdeksas miljardin dollarin myyntiin ylt\xc3\xa4nyt peli._NEWLINE_Alkuvuodesta 2019 tuloksen julkistamisen j\xc3\xa4lkeen Activision-Blizzard ilmoitti irtosanovansa  noin kahdeksansataa 9600 ty\xc3\xb6ntekij\xc3\xa4st\xc3\xa4\xc3\xa4n. Irtisanomiset kohdistuivat l\xc3\xa4hinn\xc3\xa4 Blizzardiin.'